Държавен вестник, бр. 53, 2014 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  53
с напусналите парламентарните си групи 
народни представители, разделен на двеста 
тридесет и шест народни представители, които 
членуват в парламентарни групи, и умножен 
отново по седемнадесет, предвид възприетата 
от президента методика за изчисляване на 
членовете на комисията. 
И при двата варианта според президента, 
за да е спазено в Централната избирателна 
комисия съотношението между деветнадесетте 
членове, предложени от парламентарно пред-
ставените партии и коалиции, и тези, които 
имат депутати в Европейския парламент, но 
не са парламентарно представени в 42-рото 
Народно събрание, към момента на издаване 
на оспорения указ ПП „ГЕРБ“ следва да има 
седем членове; Коалиция за България – шест 
членове; ПП „ДПС“ и ПП „Атака“ – по двама 
членове; Синята коалиция и ПП „Национално 
движение за стабилност и възход“ – по един 
член. За достигане на това съотношение между 
целия състав на комисията (ръководство и 
членове) съобразно изчисленията на прези-
дента и при двата варианта първоначално ПП 
„ГЕРБ“ получава шест членове; Коалиция за 
България – пет членове; ПП „ДПС“ – двама 
членове, и ПП „Атака“ – един член, а след 
това по метода на най-големия остатък Коа-
лиция за България, ПП „ГЕРБ“ и ПП „Атака“ 
получават по още един член, в който смисъл 
е издаден и оспореният указ.
3. Междувременно след подаване на ис-
кането до Конституционния съд и постано-
вяване на 15.04.2014 г. на определението за 
допускане разглеждането му по същество на 
11 април 2014 г. е приет Закон за изменение 
на Изборния кодекс (ЗИИК) (ДВ, бр. 35 от 
22.04.2014 г.). Според мотивите на вносителите 
на законопроекта съставът на комисията се 
изгражда по формулата „осемнадесет плюс“. 
След първото изменение на чл. 46, ал. 3 ИК, 
извършено с § 1 ЗИИК, Централната изби-
рателна комисия се състои вече от осемна-
десет членове, включително председател, 
заместник-председатели и секретар, които се 
предлагат от парламентарно представените 
партии и коалиции, както и по един член, 
предложен от партиите и коалициите, които 
имат избрани с техните кандидатски листи 
членове на Европейския парламент, но не са 
парламентарно представени. 
Второто изменение на разпоредбата на 
чл. 46 ИК засяга начина на определяне на 
съотношението между партиите и коалициите. 
Съгласно новата редакция на чл. 46, ал. 8 ИК 
при назначаването на членовете на Централ-
ната избирателна комисия се запазва съотно-
шението между парламентарно представените 
партии и коалиции, като от разпоредбата е 
заличен изразът „извън тези по ал. 7“. В ре-
зултат на изменението на закона президентът 
при назначаване на членовете на комисията 
трябва да съблюдава съотношението меж-
ду всички нейни членове, без да изключва 
председателя, заместник-председателите и 
секретаря, избирани от друг държавен орган.
4. С § 13 от заключителните разпоредби 
на Закона за изменение на Изборния кодекс 
Народното събрание вменява в задължение 
на президента да издаде указ за попълване на 
състава на Централната избирателна комисия 
съобразно изменението на чл. 46, ал. 3 ИК в 
тридневен срок от влизането в сила на този 
закон. На 23 април 2014 г. президентът издава 
втори Указ № 79 (ДВ, бр. 36 от 25.04.2014 г.), 
с който назначава Метин Мехмедов Сюлей-
манов за член на Централната избирателна 
комисия. Липсват доказателства за постъп-
ване на ново предложение от ПП „ДПС“ до 
президента, а посоченият кандидат е включен 
в предложението на тази партия, направено 
преди издаване на първия указ. 
Съотношението между парламентарно 
представените партии и коалиции, което пре-
зидентът трябва да спази при назначаване на 
членовете на комисията след изменението на 
чл. 46, ал. 3 и 8 ИК, се изчислява на базата 
на броя на народните представители в парла-
ментарните групи към момента на издаване 
на указите, разделен на общия брой народни 
представители и умножен по общия брой на 
членовете на комисията. По този начин в 
цифрово изражение ПП „ГЕРБ“ следва да има 
седем членове; Коалиция за България – шест 
членове; ПП „ДПС“ – трима членове; ПП 
„Атака“ – двама членове; Синята коалиция 
и ПП „Национално движение за стабилност 
и възход“ – по един член. 
Крайният извод на съда е, че след издаване 
от президента и на втория указ към момента 
на постановяване на настоящото определение 
съотношението между парламентарно пред-
ставените партии и коалиции в Централната 
избирателна комисия е запазено в съответствие 
с изискванията на Изборния кодекс в редак-
цията след изменението в ДВ, бр. 35 от 2014 г.
5. При така установените по делото факти 
съдът достигна до извода, че искането е недо-
пустимо и следва да бъде отклонено.
Решенията на Конституционния съд имат 
действие за в бъдеще (чл. 151, ал. 2 от Кон-
ституцията). Междувременно изискванията 
на чл. 46 ИК за назначаване членовете на 
Централната избирателна комисия са изме-
нени, а с втори отделен указ президентът 
е назначил още един член, предложен от 
ПП „ДПС“, с което е привел състава на 
комисията в съответствие с изискването на 
изменения след първия указ закон относно 
броя на членовете є и съотношението между 
партиите и коалициите. При това положение 
отпада необходимостта от произнасяне от 
съда относно конституционосъобразността 
на оспорения указ.